open-index/open-wikipedia-markdown huggingface dataset:
itiopias

ni'o la .**itiopias**. goi ko'a zi'e no'u la .*me la etiopias. ke gumgu'e roltrusi'o gubyseltru* zi'e no'u la'o gy የኢትዮጵያ ፌዴራላዊ ዲሞክራሲያዊ ሪፐብሊክ gy stuna friko gugde vi le friko jirna .i ko'a lamji ne'u la .eritreas. du'a la .sudan. be'a la .kenias. vu'a la .somalias. ne'uvu'a la .djiboutis. gi'e se nilsefta 1.1ki'oki'o pitki'otre gi'e se xabju 85ki'oki'o prenu gi'e se trutca la .adis.ababas.
aisak.niuton

ni'o la .**aisak.niuton**. goi ko'a pu glico skepre je termu'eskepre je cmacypre je kesyskepre je rarna pijyskepre je ceirskepre .i ko'a te radji'i ledu'u ko'a cu mutce banli skepre ca le remna citri .i le ko'a se ciska no'u la'o gy *Philosophiæ Naturalis Principia Mathematica* gy noi se ckupra de'i le 1687moi cu te radji'i le du'u me lo traji vajni cukta pe le citri

* Commons
uranos

la **.uranos.** nohu fiho snile'u zoi .s.  .s. goi ko'a zemoi lo'i plini be la solri gi'e cimoi fi lo ka barda kei gi'e vomoi fi lo ka nilmai ce'u
pavma'i 10moi

lai pavma'i 10moi cu selcmi lo 10moi djetei po'e lo 1moi ma'irtei vede'i la gregori,an

## fasnu

## jbena

## mrobi'o
prucitri

ni'o lo **prucitri** goi ko'a duca'e lo temci poi purci lo selci'a citri .i la .paul.tournal. goi ko'e finti la'o fy *Pré-historique* fy ca lenu ko'e skicu lo ko'e se facki vi le kevna vi le snanu be la fasygu'e .i zo prucitri cfari se pilno bau le fasybau ca ji'i le 1830moi ku tezu'e lenu skicu lo temci poi purci lonu selci'a
anil. zei rirxe

ni'o la .**anil. zei rirxe** goi ko'a cu clani ke berti te flecu rirxe vi la frikytu'a i so'aroi radji'i le du'u ko'a cu clani traji rirxe
tarci

ni'o lo **tarci** duca'e lo barda plasmaido bolci poi ke'a se gumgau le ke'a majda'e .i le traji jibni be le terdi be'o tarci du le solri noi dunda fi le terdi fe piso'a lo ty nejni .i lo drata tarci cu ka'e se viska ca le nicte .i fi'o citri zo'e lo frili se viska traji tarci cu girzu se gasnu lo tarxragri .ije lo carmi traji tarci cu se cmene .i lo clani liste be lo tarci cmene pu se finti lo kesyskepre
respa

ni'o lo **respa** goi ko'a duca'e lo vacri vasxu gi'e lenku se ciblu pe'a gi'e me lo danlu ku vu'o noi se gacri lo skamano .i ko'a so'aroi ponse vo tuple gi'e se sodva falo jdari sodva .i caza lo respa cu xabju ro lo braplu .e da'a le ziptu'a .i vo respa klesi cu zasti .iva'i

* krokodilia .i
* sfenodontia .i
* skuamata .i
* terstudina .i
mlatu

ni'o lo **mlatu** goi ko'a zi'e noi se cmene lu *zdani mlatu* li'u cu cmalu re'ucti jutsi be lo nicte mabru gi'e se vaicni lo remna mu'i le ko'a nu kansa je ka kakne be lonu kalte lo smacu ja since ja drata na'e se nelci danlu
rokci cedra

ni'o le **rokci cedra** cu clani prucitri temci ca lenu lo renma cu so'aroi pilno lo rokci lonu finti lo tutci
titikakas. zei lalxu

ni'o la .**titikakas. zei lalku** goi ko'a cu lalxu vi le gugykoi be la .bolivias. ku joi la .perus. i 3ki'o 812 ki'otre cu ni ko'a galtu fi le xamsi .i ko'a du le barda traji lalxu vi la ketytu'a
cribe

ni'o lo **cribe** goi ko'a cu mabru me lo .ursidae. te jutsi .i ko'a cmima lo gerku tarmi re'ucti .i lo na'irseltu'e du le simsa traji se lanzu .i ki'unai le du'u 8 jutsi po'o cu zasti kei ri cu xabju lo mutce drata se xabju vi le berti bolxadba .i ko'a xabju le bemtu'a .e le ketytu'a .e le rontu'a .e le zdotu'a
lietuvas

ni'o la .**lietuvas**. goi ko'a zi'e no'u la .*lietuvas. zei gubyseltru* no'u la'o ly *Lietuva, Lietuvos Respublika* ly cu berti ropno gugde vu'a la .lytyvi,as. e la .polsk. e la .belrus. e la rukygu'e

ni'o la vilnys ko'a trutca gi'e raltca

## e'u viska lo bartu
* lietuvas
amazonas. zei rirxe

ni'o la .**amazonas. zei rirxe** cu rirxe vi la razgu'e .e la .kolombias. e la .perus. e la .bolivias .e la .ekuador. e la .gudjanas. e la .benesuel. i ko'a du le traji be loni djacu befi lo rirxe .i ponse lo djacu zmadu be mu lo drata barda traji rirxe .i le .amazonas. zei rictu'a goi ko'e cu ponse lo barda jaurjajytu'a traji .i ca le carvi citsi ku so'i lo pagbu pe ko'a cu se merli fi 190 ki'otre .i mu'i loni barda kei ko'a so'iroi se cmene lu xamsi rirxe li'u .i ko'a se cripu noda .i di'u na se krinu le ko'a ni barda kei gi'e se krinu le du'u ko'a cu steci le carvi rictu'a noi vike'a so'u dargu cu zasti kei gi'e na se nitcu
plajva

ni'o lo nu **plajva** goi ko'a du lo pruce noi lo prenu girzu cu jdice .i la'e zo ko'a cu se smuni le nu farvi pe le tolbilini truci'e .i ku'i ko'a zasti ro lo remna girzu noi se cmima lo kagni .e lo tadni .e lo lijda vu'onoi girzu .i ko'a du lonu remna jibri jikca noi srana lo si'o catni .a lo si'o vlipa
gubytrusi'o

ni'o lo gubytrusi'o du le sibyci'e lenu turni lo natmi ci'e lo gubyseltru gi'e le jecta jatna cu catni fi da noi drata lo ka cerda to cafne fa lo nuncuxna toi .i le satci smuni pe zo gubytrusi'o cu cenba fo lo kulnu .a lo citri
noltrusi'o

ni'o le noltrusi'o goi ko'a du lenu sarji be le za'i lo nolraitru cu turni lo natmi .i lo noltrusra du lo prenu noi sarji ko'a
cemtrusi'o

ni'o lo **cemtrusi'o** du lo drata termonsi'o pe lo nuncupra kuku noi sarji lo nu lo jecta .a loi gunka ponse je jitro lo pracmu .e lo se cupra
kaurpo'esi'o

ni'o lo **kaurpo'esi'o** goi ko'a du lo girzu be lo plajva je nunpra sidbo ja remce'u nu sarji poi ckini lenu finti lo dunli je nonlei je nonje'a remce'u poi se jicmu le za'i kampu za'i ponse be lo pracmu
roltrusi'o

ni'o lo **roltrusi'o** goi ko'a du le si'o roprenu cu turni .i la'e zo ko'a cu se kraski le xelso valsi no'u la'o xy *δημοκρατία* xy noi se smuni *lu prenu truci'e* li'u .i ri pu se pilno lonu te cmene so'i xelso tcadu no'ura'o la .atenas.
nonje'asi'o

ni'o lo **nonje'asi'o** du lo plajva sibyci'e noi se cmima lo termonsi'o noi pensi ledu'u lo jecta cu to'e ke se nitcu je se prali je se djica
selbaise'u

ni'o lo za'i **selbaise'u** goi ko'a du lonu se bapli gunka noi lo selbaise'u cu se ponse lo se selfu .i lenu da binxo selbaise'u cu ka'e se flalu fo lonu kavbu be da a lonu da se vecnu ca lenu da jbena .i ko'a zasti pulo selci'a citri
di,orsais. zei muzga

la **orsais. zei muzga** no'u la'o fy. Musée d'Orsay .fy. cu stuzi la paris. i ko'a puca'o kalri de'i le 1986moi gi'e se nilsefta lo 57 400 pitytre .i 3pi2 ki'o ki'o pu vikte ca le 2007moi

## nandu kibypapri

* catni kibypapri
kongzi

ni'o la **kongzi** goi ko'a no'u la'o .glico. Confucius .glico. zi'e no'u la'o .jungo. 孔子 .jungo. cu jungo gi'e sidbo ralju prenu ci'e lo pijyske
nanfi'ogu'e

ni'o la **nanfi'ogu'e** goi ko'a zi'e no'u la *nanfi'ogu'e gubyseltru* to se cmene lo drata catni cmene toi cu gugde vi le traji snanu be le frikytu'a .i lamji vu'a le xindo braxamsi du'a le .atlantik. zei braxamsi ne'u la .namibias. e la .botsuanas. e la .zimbabues. du'a la .mozambikes .e la .suazilynd. i la .lesotos. zei nolseltru se sruri la nanfi'ogu'e
namibias

ni'o la .**namibias**. goi ko'a zi'e no'u la .*namibias. zei gubyseltru* cu snanu friko gugde gi'e lamji du'a la .atlantik. zei braxamsi ne'u la .angol. e la .zambias. vu'e la .botsuanas. e la .zimbabues. be'a la .nanfi'ogu'e .i ko'a gu'ecfa de'i le 1900moi cibma'i 21moi
kamerun

ni'o la .**kamerun**. goi ko'a zi'e no'u la *.kamerun. zei gubyseltru* no'u la'o fy *République du Cameroun* fy cu midju friko gugde .i ko'a lamji du'a la .nixerias. ne'uvu'e la .tcad. vu'e la midju friko gubyseltru .e la .gabon. be'a la .kongos. i le ko'a xaskoi cu se stuzi le .atlantik. zei braxamsi .esa'e le gineas. zei brazbani .i le galtu traji tumla cu se stuzi le snanu stici .i le ko'a barda traji tcadu du la .dou,alys. e la .djaundEs. e la .garuas. i la kamerun cu se zvati za'u 200 bangu .i ko'a misno ki'u le ko'a zgike .era'u la .makosas. e la .djaundEs. e la .garuas. iku'i le glibau .e le fasybau du le catni bangu
angol

ni'o la **.angol.** goi ko'a zi'e no'u la *.angolas. zei gubyseltru* no'u la'o py *República de Angola* py cu midju snanu friko gugde .i ko'a lamji be'a la .namibias. ne'u la roltrusi'o zei .kongos vu'a la .zambias. du'a le .atlantik. zei braxamsi .i la .angol. pu porto tutra gi'e gu'ecfa de'i le 1975moi .i ba la'e di'u ko'a pu te jamna ca le 1975moi ku bi'o le 2002moi .i ko'a du le remoi vajni cupra be lo ctile .e lo tabjme gugde vi le friko snanu be la .sa'aras.
marde

ni'o lo **marde** goi ko'a zi'e no'u lo *marde pijyske* du le pijyske pagbu poi troci lenu spuda lo preti pe lo vrude nu zukte to mu'u ma du lo smuni ja zasti ja djuno rarsi'o pe lo vrude nu zukte
mleske

ni'o le **mleske** goi ko'a du lenu tadni pe lo ka ganse xamgu .isa'enai lo certu pe ko'a te smuni fi ko'a fe lo menli nu pensi be lo larcu .a lo kulnu .a le rarsi'o .i ko'a cu pijyske pagbu
djamaikas

ni'o la **.djamaikas.** goi ko'a cu daplu gugde .i ko'a se nilsefta 11 100 pitki'otre gi'e se stuzi la .karibes. zei xamsi be'a la .kubas du'a la .a,itis. e la .dominik. zei gubyseltru .i le ko'a liryraixa'u no'u lai .taInos. pu te cmene ko'a la'o ty Xaymaca ty noi se smuni lu *djacu je mudri tumla* .i ko'a pu spano tutra gi'e pu brito tutra .i ko'a se xabju 2pi8 ki'oki'o prenu gi'e du le 3moi se xabju glibau gugde vi le bemtu'a .i se trutca la kinston
interlingua

la'o zoi. Interlingua .zoi no'u la .interlinguas. no'u la binbau goi ko'a cu rarna simsa runbau fi'e la'o zoi. International Auxiliary Language Association .zoi .i loi valsi .e lo gerna pe ko'a cu se krasi lo rarbau ja'e lo nu frili fa lo nu lo se bangu be lo sarcu be ko'a cu cilre
kongos

ni'o la **kongos** goi ko'a zi'e no'u la .*kongos. zei gubyseltru* no'u la'o fasybau *République du Congo* fasybau no'u la'o bangrkongo *Repubilika ya Kongo* bangrkongo no'u la'o lingala *Republiki ya Kongó* lingala cu midju friko gugde .i ko'a ji'a se cmene la *.kongos.brazavidjes*. .i se lamji la .gabon. e la .kamerun. e la midju friko gubyseltru .e la roltrusi'o zei .kongos. e le gineas. zei brazbani
mitcelyngelos

la .**mitcelyngelos**. goi ko'a zi'e no'u la'o .ibu *Michelangelo di Lodovico Buonarroti Simoni* .ibu pu .italias. zei cintypre .i ko'a pu finti le sikstus. zei malsi
caurceisi'o

ni'o lo **caurceisi'o** goi ko'a du le za'i toltu'i fi lodu'u lo cevni cu zasti cei broda kei kei .a le nu se sarji ledu'u broda keikei .a le za'i na krici le du'u broda
fancu

ni'o ci'e lo cmaci zo'u fa ro *fy* cu **fancu** jo cu poi'i fa ro cmima be le se fancu fe *su'e su'o pa* cmima be le te fancu cu ckini fi *fy*

ni'o mu'a fancu fa
:lo ka fa ma kau cu pilji fe ce'u fi li re kei
fe lo'i kacna'u fi lo'i kacna'u

ni'o zo ma'o zo'u ckini fi *fy* fa ro *xy* fe
:*li ma'o fy boi xy*

ni'o fanva fe zo fancu fu la'o .glibau. *function* .glibau. .i je fanva fe zo ma'o fu la'o .glibau. *function application* .glibau.

## fancu mekfancu

ni'o zo fa'ai zo'u ru'a fancu fa *fy* fe *abu* fi *by* vau je fancu fa *gy* fe *by* fi *cy* .i fancu fa *li gy fa'ai fy* fe *abu* fi *cy* .i je ro cmima be *abu* be'o goi *xy* zo'u
:li ma'o *mo'e li gy fa'ai fy te'u* xy lo'o du li ma'o gy *vei ma'o fy boi xy ve'o* lo'o

ni'o fanva fe zo fa'ai fu la'o .glibau. *function composition* .glibau.
ernan.kortes

ni'o la .**ernan.kortes**. goi ko'a zi'e no'u la'o sy *Hernán Cortés Monroy Pizarro Altamirano* sy pu spano jamle'a le.astek. zei sorgugje'a noi ca mexygu'e midju tutra ku'o gi'e noblrmarkeso be le .oaxakas. zei ma'arbi'i gi'e turni je ralju jatna la cnino sangu'e
simon.bolivar

ni'o la .**simon.bolivar**. goi ko'a zi'e no'u la'o sy *Simón José Antonio de la Santísima Trinidad Bolívar y Palacios* sy pu .benesuel. zei bilni je plajva prenu .i ko'a joi la xoses.des.san.martin noi gento pu me lo traji vajni prenu pe le nu bemjoitco gu'ecfa .i ko'a vajni sidju fi lenu cfagau be la .bolivias. joi la .kolombias. joi la .ekuador. joi la .panamas. joi la .perus. joi la .benesuel. i ko'a pu se cmene la *zifygau* le turni bende pe la mEridas. vi la .benesuel. i le cmene ca so'eroi cmene be ko'a
mymbais

ni'o la .**mymbais**. goi ko'a zi'e no'u la'o my मुंबई my no'u la'o .ipas. mʊm.bəi] .ipas. cu trutca le xingu'e gugypau no'u la .ma'aractras. i le je'a tcadu cu du le se xabju remoi vi le terdi gi'e se xabju 14ki'oki'o prenu .i ko'a lamji le stici xindo braxamsi
beidjin

ni'o la .**peidjin**. goi ko'a zi'e no'u la'o xy 北京 xy no'u la'o .ipas. pèɪtɕíŋ .ipas. cu trutca la jugygu'e .i ko'a se turni ci'e lo tutra noi se turni le ralju truci'e .i ko'a lamji ne'ube'adu'avu'a la .xebeis. zei gugypau be'avu'a la .tiadjin. zei gugypau
jgenanba

lo'e **jgenanba** cu jgena nanba fi'e lo ropno .i jy. tamsmi lo skori jgena cimei .i jy. se zilfadni ge lo ka ranti gi lo ka jdari .i jy. marji lo maxri grupu'o joi lo djacu joi lo sakta joi lo fomymledi .i lo rufsu terzalvi be lo silna cu snipa jy
tokios

ni'o la .**tokios**. goi ko'a zi'e no'u la'o py 東京 py cu trutca la pongu'e .i ko'a du pa lo 47 gugypau pe la pongu'e gi'e se xabju 12ki'oki'o prenu .i ko'a se zvati le ponjo truci'e .e le ponjo sorgugje'a balzda .e le ponjo sorgugje'a lanzu
euklides

ni'o la .**euklides**. goi ko'a zi'e no'u la'o xy *Εὐκλείδης* xy no'u la .euklides. pe la .aleksandrias. pu xelso cmacypre gi'e so'eroi se cmene le patfu be le caltaicmaci .i ko'a pu jmive vi la .aleksandiras. ca leza'i la .ptolemaios. turni .i lai jicmu pe ko'a zi'e goi ko'e du le traji se jinga saske cukta gi'e me lo traji vajni cukta pe le citri pe le cmaci .i ko'e cukta lonu lai .euklides.zei caltaicmaci cu se lojycpa fi lo tordu porsi be loi .aksioma .i ji'a ko'a ciska loi cukta be lo konju kruvi .e lo bolci caltaicmaci .e lo namcu cmaci .e so'i drata 

## e'u tcidu
* euklidi tamcmaci
jungo ke banli bitmu

ni'o la **jungo ke banli bitmu** goi ko'a zi'e no'u la'o jy 长城 jy rokci badydi'u vi le berti be le jugygu'e gi'e se zbasu ca le ni'u 5moi na'acto te pi'o lonu bandu lo jugygu'e berti gugykoi .i so'i pagbu pu se zbasu ca lenu le pamoi jungo nolraitru cu turni .ije ku'i so'a lo ca zasti bitmu pu se zbasu ca lo nu me la .min. turni
somalias

ni'o la .**somalias**. goi ko'a zi'e no'u la *somalias.zei gubyseltru* no'u la'o bangrsomalia *Soomaaliya* bangrsomalia no'u la'o .rabybau الصومال‎ .rabybau cu stuna friko gugde .i ko'a lamji ne'udu'a la .djiboutis. ne'udu'a la .kenias. ne'u le aden.zei brazbani vu'e le xindo braxamsi du'a la .itiopias.
senegal

ni'o la .**senegal**. goi ko'a zi'e no'u la .*senegal.zei gubyseltru* no'u la'o fy *Sénégal* fy cu stici friko gugde .i ko'a lamji du'a le .atlantik.zei braxamsi ne'u la .mauritanias. vu'e la .malis. ne'u la .gineas.bisaus. i ko'a ji'a sruri la .gambias. ci lo vo mlana
mosambik

ni'o la .**mosambik**. goi ko'a zi'e no'u la .*mosambik.zei gubyseltru* no'u la'o py *República de Moçambique* py cu snanu stuna friko gugde gi'e lamji vu'a le xindo braxamsi ne'u la .tanzanias ne'udu'a la .malauis. e la .zambias du'a la .zimbabues. be'adu'a la .suazilynd. e la nanfi'o .i ko'a pu se fakci la .vaskos.das.gamas. ca le 1498moi gi'e co'a se xabju lo porto ca le 1505moi bi'o 1510moi
dzipo braxamsi

ni'o la **dzipo braxamsi** goi ko'a cu se cmima lo traji snanu xamsi be le terdi .i lo tutskepre cu na tugni lodu'u ma berti korbi be ko'a kei .a lodu'u ko'a zasti kei gi'e so'iroi jinvi le du'u ko'a cu pagbu be le snanu paskifik.zei braxamsi .a le snanu .atlantik.zei braxamsi .a le snanu xindo braxamsi
sa'aras.zei kutytu'a

ni'o le .**sa'aras.zei kutytu'a** goi ko'a zi'e no'u la'o .xy. الصحراء الكبرى‎ .xy. cu brarai glare kutytu'a .i ko'a se nilsefta lo pitmegytre be li 9 .i ko'a stuzi piso'a lo berti frikytu'a gi'e se nilsefta ji'i lo rontu'a nilsefta .i ko'a lamji vu'a le xunre xamsi du'a le atlantik.zei braxamsi ne'u le mijytu'a xamsi .i ko'a berti la .sa'el. poi cu'i kutytu'a linji tumla
karl.fridrix.gaus

ni'o la .**.karl.fridrix.gaus**. goi ko'a zi'e no'u la'o dy *Johann Carl Friedrich Gauss* dy pu dotco cmacypre je skepre gi'e fakci ja finti so'i se saske noi se cmima lo namcu cmaci .e lo cmacrstatisto .e lo cmaci nu lanli .e lo kesyske .e lo gu'iske .i ko'a fi'o tavla lo cmaci cu pu cusku lu *nolraitru saske* li'u
lo cipni

ni'o lo **cipni** goi ko'a cu skoselti'e danlu gi'e tolcau lo nalci se farvi crane birka noi se farvi tezu'e lonu vofli .iku'i me'i piroko'a cu vofli .i ko'a sanli ja cadzu ja pi'edzu le ko'a tuple po'o .i le ko'a xadni cu se gacri lo pimlu .i lo cabna cpimo'u cu claxu lo denci gi'e se gacri lo jirnylanbi .i ko'a seljbe lo sovda gi'e glaku'i ri ca'o lo nunfarvi

**ni'o krasi**

.i lo pamoi cipni cu tolcanci ca lo cedrnjura puzu lo megna'a be li 150 bi'i 200 gi'e mutce simsa lo kevyrebrespa noi dinsauro la'o ly. Theropoda .ly .i lo .arxeopteriga cu prurai ke rokyvei cipni .i ro stali dinsauro jenai cipni cu jutmrobi'o ca le tersepli be lo bakrycedra bei lo cibmoicedra .i su'opa lo cabna grijutsi be loi cipni cu purci le nu jutmro .imu'ubo la'o ly. Vegavis .ly. prurai ke rokyvei datka
sarar.dAni,us

la sarar dAni,us goi ko'a cu jbena zo'e la pasoxarenan
.ilarsku certu je mleske ba'e balkulctu vi la snanu spati bo jesni ckule noi du la'o sy Södertörns Högskola sy
.icukta lodu'u lo larsku cu ckini lo jikce'u keiko'a ra'ala marsel.prust cela djeims.djois cela gustav.flober
iko'a nelci lo mulno bridi .iko'a djica lonu ko melbi finti .ilarsku lanli finti vecu'u la'o sy Dagens Nyheter sy

## cukta befiko'a cmene je nanca bo detri
**Försök om litteratur* la pasosobinan
**Prousts motor* la renonononan
**The senses of modernism: technology, perception, and aesthetics* la renonorenan
**The prose of the world: Flaubert and the art of making things visible* la renonoxanan
**Voices: Contemporary ceramic art from Sweden* la renonoxanan
**Nase für Neuigkeiten: Vermischte Nachrichten von James Joyce* la renonobinan
nanca

le si'o nanca cu gradu lo veldetri lo niltei seki'i lo zu'o la terdi cu carna la solri kei terdikni po'u 365pi25ji'i djetei i le sizna'a pu'i se sucta lo zu'o lo plini cu carna lo tarci kei terdikni

## e'u tertcidu
* nanca klesi
sanga

ni'o lonu sanga cudu lonu finti lo zgike sance be lo voksa .i lo sanga cu finti lo zgike po'u zo selsa'a noi ka'e se sanga secau lo drata se zgike ku gi'a go'i secaunai ri .i lonu sanga cu so'eroi kansa so'i sanca poi ponse lo drata voksa kuspe ku'o .a lo zgica'a girzu .i piso'a da noi ka'e bacru cu ka'e sanca ri'a ledu'u lonu sanga cu simsa lonu bacru
xeldraci

**xeldraci** goi ko'a du lo prenu poi xe draci fa lo skina .a lo tivni .a lo se cradi .i le tcepru xelso valsi be ko'a cudu zoi xy *ὑποκριτής* xy noi se smuni da poi selxarkei
ysteraic

la .**ysteraic**. goi ko'a zi'e no'u lu *osteraix. zei gubyseltru* li'u no'u la'o dy *Republik Österreich* dy cu ropno gugde gi'e lamji la .italias. .e la .elvetias. .e la lictenctain .e lo dotygu'e .e la tcesk .e la slovensk .e la madiarorsag.

ni'o la vin ko'a trutca gi'e raltca
1917moi

## fasnu

ni'o di'e cu liste le fasnu de'i lo 1917moi .i

* de'i lo relma'i 2moi la mergu'e cu co'u janso cikni la dotygu'e .i
* de'i lo cibma'i 15moi la zar po'u la 2moi.zei nikolys cu co'u nolraitru .i la rukygu'e cu binxo lo gubyseltru .i
* de'i lo pavypavma'i 7moi lo gunka girzu pe la .petrograd vi la rukygu'e cu daspo le .kerenskis.zei truci'e fi'o jatna la .lenin. i la .oktober.zei jecyga'ibai cu cfari .i

## jbena
## mrobi'o
pemci

**pemci** cu selci'a larcu lonu lo bangu cu se pilno fi le ri ka melbi .eji'a le smuni .i lo pemci goi ko'a cu ka'e se ciska secaunai lo drata larcu befamu'a lo zgike .i mu'a pemcrxaiku gi'a  pemcrsenriu gi'a pemcrlimriki gi'a pemcrsoneto gi'a pemcrtanka gi'a pemcrbalade .i lo so'imei klesi co pemci cu zasti .i lo pemci finti cu so'imei bu'u le terdi
london

ni'o la **.london.** goi ko'a zi'e no'u la'o gy *London* gy cu trutca la ritygu'e .e la gligu'e .i ko'a cu co'a se xabju pule nomoi .i le ko'a citri cu purci le tcadu nu cfari zu'e lai romans ca leza'i ko'a se cmene la'o ly *Londinium* ly .i le midju be la .london. no'u le tcepru zei.london. cu ca'o lamji le ri tcepru korbi
19xyxymoi

la 19xyxymoi cu ctona'a gi'e temci la 1900moi pavma'i 1moi la 1999moi pavrelma'i 31moi vede'i la gregori,an
zgifi'i

lo **zgifi'i** to zoi ly *componere* ly bau le la'orbau se smuni da poi finti fo lo drata toi cu prenu gi'e finti lo zgike .i la'a go'i sepi'o lo zgike sinxa tezu'e lo nu zgike .i
djedi

le si'o djedi cu gradu lo veldetri lo niltei seki'i lo zu'o la terdi cu carna vo'a kei terdikni po'u 86400 nidytei i le sizdei pu'i se sucta lo zu'o lo plini cu carna vo'a kei terdikni

ni'o so'uda manri lo si'o djedi .i lo **solselmanri djedi** cu temci lo nu lo terdi stuzi cu jbirai lo solri kei lo bavla'i nu lo bi'unai stuzi cu jbirai lo solri kei gi'e cenba lo selsnidu li 7.9 .i lo **tarselmanri djedi** cu temci lo nu lo terdi stuzi cu jbirai lo darno tarci kei lo bavla'i nu lo bi'unai stuzi cu jbirai lo bi'unai tarci kei gi'e snidu li 86164.1 .i lo **cnano ke solselmanri djedi** cu cnano lo temci lo'i djedi pe lo nanca .i lo se ke tarselmanri djedi be lo nanca cu sumji lo se ke solselmanri djedi be lo nanca be'o li pa
0xyxyxymoi

la 0xyxyxymoi cu temci la 1moi pavma'i 1moi la 999moi pavrelma'i 31moi vede'i la djuli,an i la 0xyxyxymoi cu nanca li 999
pavrelma'i 31moi

lai pavrelma'i 31moi cu selcmi lo 31moi djetei po'e lo 12moi ma'irtei

## fasnu

dei liste lo fasnu be ca la pavrelma'i 31moi

* la 1991moi zo'u fanmo la sofygu'e

## jbena

dei liste lo jbena be fi la pavrelma'i 31moi

* la 1945moi zo'u la'o la Connie Willis la poi merko te skefi'a cu jbena

## mrobi'o

dei liste lo mrobi'o be ca la pavrelma'i 31moi

* la 1980moi zo'u la'o la Marshall McLuhan la poi kadno ciska je ctuca cu mrobi'o to la 1911moi cu terjbe toi
friko gunma

ni'o la **friko gunma** goi ko'a cu sornai te ganzu fe 55 friko gugde gi'e cfagau de'i le 2002moi zelma'i 9moi .i ko'a se farvi la friko kamgunma .i lo vajni traji nunjdi cu se jdice ci'e la nunpe'i pe la friko gunma ku .i le ja'agri pe la friko gunma cu stuzi la .adis.abebas. pe la .etiopias .i de'i le 2009moi relma'i le nunpe'i noi se jatna le libjo jatna no'u la .muamar.gadafis. cu jdice lonu le ja'agri e la friko gunma cuba binxo la friko catni
finci'a

**finci'a** cu prenu gi'e finti lo selci'a .iku'i le valsi cu so'aroi se smuni lo larcu ja certu ciska .e ji'a lo ciska be lo so'i drata selci'a
bagdad

ni'o la .**bagdad**. goi ko'a zi'e no'u la'o rabybau بغداد‎ Baġdād rabybau cu trutca la raksygu'e .e le .bagdad.zei seltru .i ko'a se xabju 7pi'e5 ki'oki'o prenu gi'e barda traji tcadu fo la raksygu'e gi'e remoi barda traji fo le xrabo munje to la .kairos. pamoi toi

ni'o se stuzi la .tigris.zei rirxe gi'e pu zasti ca le 7xyxy moi ku gi'e pu ralju tcadu vi le muslo munje
ku,uait

ni'o la .**ku,uait**. goi ko'a zi'e no'u la'o rabybau * دولة الكويت‎, dawlat al-kuwayt * rabybau no'u la *.ku,uait.zei jecta* cu xrabo gugde gi'e nolseltru .i ko'a lamji be'a la djogu'e ne'u du'a la raksygu'e .i le barda traji tersei be lo bemro bei lo snanu cu du 200 ki'otre .i le go'i be lo stuna bei lo stici cu du 170 ki'otre

ni'o le cmene cu du lo xrabocmavla noi se smuni lo jivni be lo djacu badydi'u .i ko'a se xabju 2pi'e889 ki'oki'o prenu gi'e se nilsefta 18 ki'o 098 pitki'otre .i la .ku,uiait cu rairca'ifla nolseltru gi'e ciste fi lo gubyka'itru truci'e .i la .ku,uait.zei tcadu goi ko'e cu trutca ko'a .i ri cu se cmima so'i daplu .i la .bubidjan. cu me ri brarai gi'e jibni le rakso gugykoi
remoi ke terdi nunjamna

ni'o le **remoi ke terdi nunjamna** goi ko'a pu nunjamna piso'a lo gugde pe le terdi zi'e noi se cmima ro lo vlipa gugde noi binxo lo bradi bilgunma po'u lei bilgunma .e lei jendu .i le nunjamna mukti lonu jamna 100ki'oki'o sonci .i le ralju jamna cu za'i mulno nunjamna gi'e pilno ro loi gundi je saske je jdini lonu damba kei gi'e za'i lo bilni cu dunli lo na'e bilni .i za'u 70ki'oki'o prenu noi so'emai na'e bilni pu se catra .i di'e krinu ledu'u ko'a du le jamna traji be loka morsi ca le remna citris.
kurt.gedyl

ni'o la **kurt.gedyl** no'u la'o dy. Kurt Gödel .dy. goi ko'a pu straixe cmacypre je pijyskepre .i ko'a cu me lo traji vajni lojypre pe le remna citri .i ko'a je'a xrula lo cmaci pijyske

ni'o la gedyl. jbena la rudolf.gedyl. e la mari,AN.gedyl. le 28moi be le prilio be le 1906moi nanca la brnon. morav. estraix.jol.madiar. i la rudolf.gedyl. jatna lo bukpu fanri .i ca le nunjbe la brnon. milxe zmadu be lo xadba be'o dotco lo ka bangu .i le rorci cu dotco lo ka bangu .iku'i ca le nu la .estraix.jol.madiar. porpi kei la gedyl. binxo lo tce'exo joi slovako gugycmi .i mu'i le nu na mutce se bangu lo tce'exo kei binxo lo straixe gugycmi ca le nu nanca li 23 .i ca le nu ko'a nanca li 32 kei la natsis. jongau la .estraix. la dotygug. i ca le nu nanca li 42 kei binxo lo merko gugycmi

ni'o la gedyl. misno ki'u tu'a le kamnalmu'o se je'urja'o peseraiku .i finti la'e lu la'o ly. Principia Mathematica .ly. e lo simsa ciste zo'u da poi bridi na ka'e tamra'a te jdice li'u
ni'icpa

ni'o lonu ni'icpa cu duca'e le pruce po'u lonu logji cpacu lo jalge lo se jalge sepi'o lo javni pe lo logji .i lo logji cu saske lo ni'icpa javni
namcu

ni'o lo namcu goi ko'a cu cmaci sidbo gi'e se pilno fi lonu kancu .e lonu merli .i lo sinxa be lo namcu cu se cmene zo nacle'u .i ku'i bau lo so'eroi bangu zo namcu cu se smuni le cmaci sidbo .e le sinxa .e le valsi pe le namcu .i lo namcu cu ji'a se pilno fi lonu tcita .e lo mifra .i ci'e lo cmaci le smuni pe lo namcu cu cmima lo namcu no'u mu'a li no .e lo ni'u co'e .e lo dilcyna'u .e lo nardilcyna'u .e lo relcimdyna'u .e lo voncimdyna'u
pavycimdyna'u

ni'o ci'e lo cmaci lo'i **pavycimdyna'u** goi ko'a cu namcu girzu gi'e se cmima lo'i dilcyna'u .e lo'i nardilcyna'u .i mu'a li 42 .e li 1pi62 vu'o poi dilcyna'u ku'o cu pavycimdyna'u .i li pai poi nardilcyna'u cu go'i .i kakne fi lonu ciska lo me ko'a fo lo cimni saclu porsi to mu'a 3pi141592 li'o toi .i
mulna'u

ni'o loi **mulna'u** goi ko'a cu se cmima loi kacna'u to ji'a li no toi .e loi ni'u kacna'u .i ko'a cmima loi pavycimdyna'u gi'e du ri poi kakne lonu ciska ke'a secau lo frinu pagbu .i mu'a li 65 .e li 7 .e li ni'u 143 cu mulna'u .i ku'i li 1pi'e4 .e li 1 su'i 0pi5 cu na go'i .i lo'i mulna'u cu so'aroi se sinxa lo xekri zy bu poi se vlakra la'o dy *Zahlen* dy poi se smuni lo namcu bau le dotybau
leonard.euler

ni'o la .**leonard.oiler**. goi ko'a pu .elvetias.zei cmacypre je termu'eskepre gi'e ku'i xabju la rukygu'e .e la dotygu'e ca piso'a le ko'a nunji'e .i la .oiler. pu vajni facki ci'e lo drata selske no'u mu'a lo cmacimnycmaci .e lo cmacrgrafi termonsi'o .i ji'a ko'a finti piso'a le cabna cmaci ciska ciste .i
plise

ni'o lo **plise** goi ko'a cu grute be lo plise tricu be lo tricrosace .i ko'a cu me lo traji se sombo grute .i le tricu cu so'eroi xadycla 3 mitre ku bi'o 2 mitre
cevni

ni'o lo cevni cu zmararna dacti .i ka'e censa ja vrude ja se sinma lo se cevni .i lo so'e lijda poi se cevni cu se cmene loi ceijda
kanji

ni'o lo nu **kanji** cu pruce lo te kanji lo se kanji

ni'o le valsi cu se pilno fi so'i selsmu noi se cmima lo cmaci kanji .e lo ji'i smadi be lo nilyla'e .i lo skami cu minji gi'e kanji
kuarizmis

ni'o la .**kuarismis**. goi ko'a zi'e no'u la'o rabybau ʿAbdallāh Muḥammad ibn Mūsā al-Khwārizmī rabybau pu xrabo cmacypre
rukybau

ni'o le **rukybau** goi ko'a zi'e no'u zoi ry русский язык ry zi'e no'u zoi .ipas [ˈruskʲɪj jɪˈzɨk] .ipas. cu du le catni bangu be le rukygu'e gi'e du le traji barda tumla bangu pe le rontu'a kujoi le zdotu'a gi'e du le traji se bangu bangu pe lo slovo bangu .i ko'a cmima lo xindo ropno bangu
sornai bacru alfabeta

ni'o le **sornai bacru alfabeta** goi ko'a zi'e no'u la'o glibau. International Phonetic Alphabet (IPA) .glibau zi'e no'u zo .ipas. cu ciska ciste fi lo se bacru gi'e ralju pilno lo latmo lerfu
pigazanos

ni'o la .**pigazanos**. no'u la'o italias Pigazzano italias toi cmalu tcadu fi lo berti pagbu be la italias
artik.zei braxamsi

ni'o le .**artik.zei braxamsi** goi ko'a cu stuzi le berti jedji'o .i ko'a traji caxno je cmalu braxamsi be le terdi .i ku'i kakne pensi le du'u ko'a du le berti pagbu pe le pamei terdi xamsi
zimbabues

ni'o la .**zimbabues**. goi ko'a zi'e no'u la .*zimbabues.zei gubyseltru* zi'e no'u la'o glibau *Republic of Zimbabwe* glibau cu friko gugde gi'e se stuzi lo snanu be le frikytu'a .i go'i lo jbini be le zambezi.zei rirxe .e le .limpopos.zei rirxe .i ko'a se lamji be'a la nanfi'ogu'e ne'udu'a la .botsuanas. ne'udu'a la .zambias. vu'a la .mozambikes. President : Emmerson Mnangagwa

ni'o la .zimbabues. cu catni se bangu mu bangu po'u le glibau .e le bangrcona .e le bangrndebele
zambias

ni'o la .**zambias**. goi ko'a zi'e no'u la *.zambias.zei gubyseltru* zi'e no'u la'o glibau *Republic of Zambia* glibau cu snanu friko gugde .i se lamji ne'u la roltrusi'o zei.kongos ne'uvu'a la .tanzanias. vu'a la .malyvis. ne'u la .mozambikes. e la .zimbabues. e la .botsuanas. e la .namibias

ni'o ko'a se trutca la .lusakas. poi se stuzi le snanu be le gugde .i lo prenu cu ra'u xabju lo jbini be le trutca ku
rarbau

ni'o lo **rarbau** goi ko'a cu bangu gi'e rarna farvi ki'u lo rarna ka kakne lo nu bangu kei kei pe lo remna .i lo rarbau cu so'aroi se pilno lo nu tavla noi bacru ja ciska .i loi rarbau cu drata lo runbau .e lo lojbau
roltrusi'o zei.kongos

ni'o la **roltrusi'o zei.kongos**. goi ko'a zi'e no'u la *.kongos. zei ke roltrusi'o gubyseltru* no'u la'o fy *République Démocratique du Congo* fy cu midju friko gugde i ko'a se cmene la'o zoi *Zaire* zoi ca le 1971moi ku bi'o le 1997moi
ctile

ni'o lo **ctile** goi ko'a to le valsi cu se krasi zoi xesybau πετρέλαιον xesybau poi se smuni lu rokci grasu li'u toi cu rarna je selka'e jelca litki gi'e marji lo mixre be so'i drotabmai .e lo drata tabyselcmu .i ko'a se zvafa'i fi lo cnita be lo terdi sefta
romas

ni'o la .**romas**. goi ko'a zi'e no'u la'o .ibu *Roma* .ibu cu trutca be la .italias. gi'e traji barda je se xabju tcadu .i se xabju 3pi45ki'oki'o prenu gi'e se nilsefta 1pi285 pitki'otre .i ko'a se stuzi lo midju stici be le italias.zei tolbrazbani vi le .tiber.zei rirxe

ni'o le tcadu pu melo traji vilpa je vajni tcadu gi'e se xabju lo latmo nolraitru ca lo latmo sosygugje'a .i le tcadu cu ji'a vajni lo xriso citri gi'e se zdani le katolikas.zei be'ejda .e le .vatikan.zei tcadu
cange

ni'o lo **cange** goi ko'a cu me lo tumla poi se pilno lopu'u cupra lo cidja no'u mu'a lo gurni .a lo recyda'u .a lo drata cidja .i ko'a ratni pracmu .i ka'e se ponse ja se sazri pa prenu ja lanzu ja cecmpu ja kagni .i 

## e'u tcidu
* cagyske
cidja

ni'o lo .cidja cu du lo marji poi la'a sema'e lo drotabmai .e lo grasu .e lo djacu ku ka'e se citka lo danlu noi cmima lo remna .i lo cidja cu la'a se krasi lo spati .a lo danlu .a lo drata se krasi no'u mu'a lo ledgrute .iku'ibo so'i remna kulnu pu sisku lo cidja zu'e lonu kalte .a lonu jmaji .i piso'a kulnu ca sisku zu'e lonu cange ra'u .a lonu fipkalte .a lo drata gundi
jordo rirxe

ni'o le **jordo rirxe** goi ko'a zi'e no'u la'o rabybau نهر الأردن‎ rabybau zi'e no'u la'o brobau נהר הירדן brobau cu snanu xazdo rirxe fo le morsi xamsi .i so'iprenu cu jinvi ledu'u ko'a cu me lo traji censa rirxe .i ko'a se clani 251 ki'otre

## e'u tcidu
* brogu'e
djeims.kuk.braun

ni'o la **.djeims.kuk.braun.** goi ko'a zi'e no'u la'o glibau *James Cooke Brown* glibau pu cemske je skefi'a ciska .i ko'a misno mu'i lonu ko'a finti le runbau po'u la loglan poi se krasi la lojban .i je'a go'i lonu ko'a finti le nunselkei po'u la'o gy *Careers* gy

ni'o le ko'a selci'a po'u la'o gy *The Troika Incident* gy cu skicu lo za'i ro lo se djuno cu zifre se djuno sepi'o lo terdi ve djuno poi simsa lo kibro
botsuanas

ni'o la .**botsuanas**. goi ko'a zi'e no'u la'o bangrtsuana *Lefatshe la Botswana* bangrtsuana cu snanu friko gugde .i ko'a pu du lo brito se turni poi se cmene la'o glibau Bechuanaland glibau .i le cnino cmene pe ko'a cu cfari se pilno de'i le ko'a gugnuncfari po'u le 30moi sozma'i 1966moi 

ni'o ko'a se stuzi lo snanu be le frikytu'a be'a la nanfi'ogu'e ne'udu'a la .namibias. ne'uvu'a la .zimbabues. i ko'a ji'a se lamji la .zambias vi pa mokca
paiton

ni'o la .**paiton**. goi ko'a zi'e no'u la'o glibau *Python* glibau cu kampu je sucta samplabau .i ko'a se finti fi loza'i ko'a frili se tcidu .i zo'e tavla fi ko'a secu'u lu la .paiton. cu vlipa je ponse be lo sampu genlalske .iji'a le samckuku'a cu barda je plixau
tcesk.zei gubyseltru

ni'o la .**tcesk.zei gubyseltru** goi ko'a zi'e no'u la'o bangrtceska Česká republika bangrtceska zi'e no'u zoi .ipas. [ˈtʃɛskaː ˈrɛpuˌblɪka] .ipas. cu midju ropno gugde .i ko'a lamji ne'u la .polskas. ne'udu'a la dotygu'e be'a la .osteraix. vu'a la .slovakias.

ni'o ko'a se trutca la .pragas. .i le gugde cu se pagbu lo citri tutra no'u la .bo'emias. e la .moravias. e ji'a lo pagbu be la .silesias. i de'i lo 1moi pavma'i 2009moi ku bi'o lo 1moi xavma'i 2009moi ku la .tcesk.zei gubyseltru pu jatna le ropno gunma .e la'o gy NATO gy .e le gunma natmi .e la'o gy OECD gy .e la'o gy WTO gy .e la'o gy UNESCO gy.
siberias

ni'o la .**siberias** goi ko'a zi'e no'u la'o rukybau *Сибирь* rukybau zi'e no'u la'o .ipas. [sʲıˈbirʲ] .ipas cu rusko barda tutra gi'e pagbu le berti be le zdotu'a .i ko'a pu barda traji pagbu la rukygu'e gi'e pu go'i la sofygu'e
slovensk

ni'o la .**slovensk**. goi ko'a zi'e no'u la .*slovensk.zei gubyseltru* zi'e no'u la'o bangrslovensko *Slovensko* bangrslovensko cu stuna ropno gugde gi'e se xabju za'u 5ki'oki'o prenu gi'e se nilsefta ji'i 49ki'o pitki'otre .i ko'a lamji du'a la .tcesk.zei gubyseltru .e la .osteraix. ne'u la .polsk. vu'a la vurgu'e be'a la .madjiar.

ni'o le barda traji tcadu cu du le trutca po'u la .bratislavas. .i le remoi barda traji tcadu cu du la .kosises. i la .slovensk. cu cmima le ropno gunma .e la'o gy NATO gy .e le gunma natmi .e la'o gy OECD gy .e la'o gy WTO gy .e la'o gy UNESCO gy
rober.cuman

ni'o la .**rober.cuman** goi ko'a zi'e no'u la'o fasybau *Robert Schuman* fasybau pu vajni fraso plajvapre .i jivni le du'u ko'a cu me lo cfagau pe le ropno gunma

## nu jmive
la cuman. jbena la jon. piEr. cuman. no'u la'o fy Jean-Pierre Schuman fy ku'o jo'u la .yjenis duren. no'u la'o fy. Eugénie Duren fy. ku'o la 1886pi'e6pi'e26moi la letseburg. i morsi de'i la 1963pi'e9pi'e4moi va la sicazel no'ula'ofy. Scy-Chazelles fy. zi'enoi cmatca la fasygu'e
 
## selplajva
ni'o la cuman. plajva jatna la fasygu'e reroi ca la 1947moi bi'o la 1948moi .ibabo gugbartu trupau jatna gi'e stidi dapoi baku binxo la ropno gunma
latmo lerfu

ni'o le'i latmo lerfu goi ko'a cu du le traji se pilno lerfu ciste pe le terdi .i ko'a pu farvi le'i stici xelso lerfu po'u le'i kumes.zei lerfu goi ko'e zi'e poi pu se lebna lai .etrusk. poi turni la .romas. i ko'e pu se galfi tezu'e lonu ciska le la'orbau
madjiar

ni'o la .**madjiar**. goi ko'a zi'e no'u la .*madjiar.zei gubyseltru* zi'e no'u la'o bangrmadjiaro *Magyarország* bangrmadjiaro zi'e no'u .ipas. [ˈmɒɟɒrorsaːɡ] .ipas. cu stuna ropno gugde gi'e lamji la .osteraix. e la .slovensk. e la vurgu'e .e la .romanias. e la .serb. e la .xrvatskas. e la.slovEni,as. i ko'a se trutca la .budapect. gi'e cmima le ropno gunma .e la'o gy. NATO .gy. .e le gunma natmi .e la'o gy. OECD .gy. .e la'o .gy. WTO gy. .e la'o gy. UNESCO .gy.

.i le catni bangu cu du le bangrmadjiaro
serbias

ni'o la .**serbias**. goi ko'a zi'e no'u la .*serbias.zei gubyseltru* zi'e no'u la'o bangrserbia Србија, Srbija bangrserbia cu midju stuna ropno gugde .i ko'a se tutra la .panonian. .e le midju be lai .balkan. .i la .serbias. lamji ne'u la .madjiar. vu'a la .romanias. .e la .bulgarias. ne'u la .makedonias. zei gubyseltru du'a la .xrvatskas. .e la .bosnias. e la .tsrnagoras. .iji'a le gugykoi be la .ckipyrias. cu stuzi lo nu damba

ni'o la .serbias. se trutca la .be'ograd. noi me le barda traji tcadu pe la rontu'a
slovEni,as

ni'o la .**slovEni,as**. goi ko'a zi'e no'u la .*slovEni,as.zei gubyseltru* zi'e no'u la'o bangrslovenia *Republika Slovenija* bangrslovenia zi'e no'u la'o .ipas. /reˈpublika sloˈveːnija/ .ipas. cu midju ropno gugde vi lai .alps. e le mijytu'a xamsi .i ko'a cu lamji du'a la .italias. be'adu'a le .adriatik.zei xamsi ne'uvu'a la kroasias ne'uvu'a la .madjiar. ne'u la .osteraix.

ni'o la .slovEni,as. se trutca la lxublxanas gi'e se nilsefta 20ki'o 273 pitki'otre gi'e se xabju lo 2ki'oki'o prenu .i ji'i pi4 le trutra pe la .slovEnias. cu galtu le xamsi .i piso'a lo prenu pe la .slovEni,as. cu se bangu le bangrslovenia poi catni bangu .iji'a catni bangu fa le bangritaliano .e le bangrmadjiaro

 
## Links
 
* Slovenia.si. Your gateway to information on Slovenia.
* Government of the Republic of Slovenia
* Hiking in Slovenia
xrvatskas

ni'o la .**xrvatskas**. goi ko'a zi'e no'u la .*xrvatskas.zei gubyseltru* zi'e no'u la'o bangrxrvatska *Republika Hrvatska* bangrxrvatska cu midju ropno gugde vi la .panonian. .e lai .balkan. e le mijytu'a xamsi .i ko'a se ke trutca je raltca la .zagreb. .i ko'a se stuzi ne'u la .slovEni,as. .e la .madjiar. be'avu'a la .bosnias. .e la .tsrnagoras. vu'a la .serbias. 

ni'o la .zagreb. ko'a trutca gi'e rajtca
mongolo

ni'o la **mongolo** goi ko'a zi'e no'u la'o bangrmongolo Монгол улс  bangrmongolo cu midju xazdo gugde gi'e lamji ne'u la rukygu'e be'a la jugygu'e .i ku'i ge du'u ko'a cu na lamji la .kasaksTAN. kei gi ko'a ra sepli 38 ki'otre vi le ko'a stici gugykoi 

ni'o la mongolo cu se trutca la .ulyn.bator. poi ji'a du le barda traji tcadu gi'e se xabju pi38 lo prenu .i
turk

ni'o la .**turk**. goi ko'a zi'e no'u la .*turk.zei gubyseltru*. zi'e no'u la'o bangrturko *Türkiye* bangrturko cu xazdo ropno gugde gi'e se stuzi la .anatolias.zei tolbrazbani poi stuna be la zdotu'a ku'o .e lai .balkan poi stici be la rontu'a .i ko'a se lamji 8 gugde po'u ne'udu'a la .bylgAri,as. du'a la xesygu'e ne'uvu'a la .sakartyvelos. vu'a la .xai,astAn. e la AzerbaiDJAN. e la .iran. be'avu'a la raksygu'e .e la sixygu'e .i ji'a ko'a lamji be'a le mijytu'a xamsi

ni'o la ankaras trutca ko'a .ijeku'i la istanbul raltca ko'a .i ko'a stuzi 7 gugde ractu fa la turk.zei gubyseltru ne'udu'a la 9 xasazbam.ze

## e'u tcidu
* edirne
afyganisTAN

ni'o la .**afyganisTAN**. goi ko'a zi'e no'u la .*afyganisTAN.zei muslo gubyseltru* cu snanu midju xazdo gugde . ko'a lamji du'a la .iran. be'avu'a la .kisygu'e. ne'u la .turkmenisTAN. e la .uzbekisTAN. e la .tadjikisTAN. ne'uvu'a la jugygu'e
tanzanias

ni'o la .**tanzanias**. goi ko'a zi'e no'u la .*tanzanias.zei gunma gubyseltru* zi'e no'u la'o bangrsuaxili *Jamhuri ya Muungano wa Tanzania* bangrsuaxili cu midju stici friko gugde gi'e lamji ne'u la .kenias. e la .ugandas. du'a la .burundis. e la roltrusi'o zei.kongos. ne'u la .malyvis .e la .mozambikes. i le stici gugykoi pe ko'a cu se xamsi le xindo braxamsi
laus

ni'o la .**luaos**. goi ko'a zi'e no'u la .*luaos.zei prenu roltrusi'o gubyseltru* zi'e no'u la'o ly ສາທາລະນະລັດ ປະຊາທິປະໄຕ ປະຊາຊົນລາວ ly cu stici snanu xazdo gugde gi'e lamji se stuzi du'a la .miymas. ne'u la jugygu'e vu'a la .vietnam. be'a la .kamputci,ys. be'adu'a la .tais. .i ko'a pu se krici le nolseltru pe la'o ly. ລ້ານຊ້າງ .ly. no'u le tutra pe paki'oki'o xanto poi pu zasti de'i le 12xyxy moi ku bi'o le 17xyxy moi 

ni'o ko'a pu fraso se turni tutra gi'e gu'ecfa de'i le 1949moi .i lo barda nalbilni nunjamna pu se famgau ca lenu le kaurpo'esi'o girzu ku co'a turni kei de'i le 1975moi .i ku'i lonu damba kei pu ranji
maircpukai

**le maircpukai** goi le ka maicpu kei ku goi le maircpuda'e goi le danrgravitati pa'a le tsada'ekai .e le makydickai .e le bleda'ekai cu cmima le'i vo jicmu rarda'e gi'e jai tadji le nu da poi ke'a majni dacti ku'o de poi ke'a drata je majni dacti ku'o lacpu kei ku lei rarjva
strutione

ni'o lo **strutione** no'u la'o ly *Struthio camelus* ly cu barda cipni gi'e se krasi lo friko .i sy traji lo ka barda kei .e lo ka tilju kei lo ca jmive cipni .i sy na vofli gi'e ku'i kakne lo nu bajra la'u lo ki'otrefimcacra be li 70 fau lo nu pilno lo nalci lo nu lanxe 

## ni'o ve skicu

ni'o lo strutione cu mutce barda cipni .i lo cnebo jo'u lo tsali tuple cu clani je pimcau .i lo jamfu cu se fanmo lo re degji noi ge lo nenri me ke'a cu se jgalu gi lo bartu me ke'a cu na se jgalu .i lo makcu nakni cu xekri se pimlu .i lo fanmo pimlu cu blabi .i lo fetsi jo'u lo citno nakni cu gruzi bunre se pimlu

## ni'o se tarti

ni'o lo strutione cu ta'e citka lo tsiju jo'u lo dzispa jo'u lo srasu jo'u lo grute jo'u lo xrula .i ta'e nai go'i lo cinki jo'u lo cmalu respa .i ji'a sy tunlo lo cmalu rokci noi sidju lo citru'e .i sy kakne lo nu na pinxe lo djacu ze'a lo djedi be li so'o 

ni'o ze'a lo dunra lo strutione cu ta'e pamei ja remei xabju .i ze'a lo rorci citsi cu gunma lo mu ji'i muno mei noi se lidne lo ralju fetsi .i cafne fa lo nu cadzu kansa lo drata ke sasycti danlu 

ni'o lo strutione cu kakne lo nu zu ganse lo kalte lo viska je tirna vlipa .i sy ca lo nu ckape cu bajra .i ku'i kakne lo nu jursa xrani ja catra lo gunta fau lo nu tikpa fo lo vlipa tuple .i ranmi po'o fa lo nu lo strutione cu setca lo stedu lo dertu tezu'e lo nu sezymipri

## ni'o nu rorci

ni'o lo strutione cu co'a cinse makcu ca lo nu nanca li 2 ji'i 4 .i lo nakni cu ta'e cmoni fi lo nu xusra lo nu jinga lo fetsi re ji'i ze mei .i lo snada nakni cu rorci fi lo so'o fetsi gi'e ku'i jorne kansa lo pa po'o ralju fetsi 

ni'o lo nakni cu tigni lo nu nalci dansu kei lo fetsi .i lo re mei cu sasycti co'u lo nu kansa simxu tatri .i ca ku lo nu citka cu vajni jdika .ije lo nu tarti cu co'a ritli simlu .i lo nakni cu za'u re'u nalci dansu gi'e co'a tunta lo dertu lo ja'urxe'a gi'e vlile desygau lo nalci fau lo nu sinxa lo nu zbasu lo zdani bu'u lo dertu .i caku lo fetsi cu sruri bajra gi'e ba bo farlu lo dertu .i lo nakni cu cpana gi'e gletu

ni'o lo fetsi cu punji lo sovda lo kampu zdani noi sampu kevna gi'e ganra mitre li ji'i 3 gi'e condi centre li 30 ji'i 60 .i lo cnano sovda cu centre li 15 gi'e ki'ogra li 1.4 .i lo sovda cu se gacri lo fetsi ca lo donri gi'e lo nakni ca lo nicte .i lo nunsovgai cu djedi li 35 ji'i 45
le ciso klesi be lo selgu'a bei lo ka se tolcru ca lo brojda surdei

du'o lo cacklu brojda ku lo klesi be lo selgu'a bei lo ka se tolcru ca lo brojda surdei cu cisomei .i ro klesi noi  se tamgau la talmud. cu cmima pa lo vo klelei no'u lo selgu'a poi terpra le brori'imalsi nanba ku'o ku ce lo selgu'a poi terpra le taxfu be le brori'ija'a ku'o ku ce lo selgu'a poi terpra le pilka be le zasni brori'imalsi ku'o ku ce lo nu bevri da pa canlu pa bi'u canlu to ni'a se ciksi toi 
## liste nacmeimei
to na se sepli fi lo flalu be fu la toras. fa'u le bropijgi'a toi

## jicmu
## flalu  fu la [[toras.]] fa'u le [[bropijgi'a]]
ni'o le dzena brogi'a pu fendi lo se tolcru selgu'a lo remei .i so'i selgu'a goi tyty. cu se tolcru la toras. no'u va'i la cevn. .i lo drata goi tyby. cu se tolcru la brogi'a tezu'e lo nu bandu  tyty. lo nu lo prenu cu snuti no'e tinbe tu'a tyty.  .i mu'i ra lo bropijgi'a cu tolcru lo selzu'e poi simsa gi'a setese nibli be lo tcaci gi'a cafne rinka vau tyty. .imu'a lo nu selma'e lo xirma cu tolcru mu'i lo nu  lo brogi'a cu xanka lo nu lo prenu la'acu'i cu vimcu cei broda lo jimca lo tricu tezu'e lo nu darxi le xirma tezu'e lo nu sutygau ri .i lo nu broda cu me la'o gy.  קוצר gy. .iji'a mu'a lo nu cpare lo tricu la'acu'i cu rinka lo nu snuti broda .i le re selgu'a klesi cu dunli tolcru .iki'u lo velsfa be sera'a loremei cu simxu frica .i ko viska la'e lu velsfa li'u

## flalu sera'a lo nu bevri
## drata selgu'a cu se tolcru le bropijgi'a
### pilno lo dikca
### me la muktses.
### srana lo nu vecnu
### nu litru lo clani
### xadni crezenzu'e
## velsfa
## lo [[brojda terfendi]] poi na cacklu brojda
favmapti

lo **favmapti** rango ja se ckaji be lo jmive cu mapti lo co'e be lo drata jmive be'o lo nu farvi fi lo mapti stura ja se tarti .i ci di'e cu klesi lo favmapti
* .i lo **jutfavmapti** cu se krasi lo mintu co'e be lo dzena
* .i lo **tarbyfavmapti** cu se krasi lo mapti rango be lo tarbi
* .i lo **porfavmapti** cu se krasi lo pormapti rango be lo tarbi

ni'o lo cipni nalci cu favmapti lo volmabru nalci lo ka birka .enai lo ka nalci .i lo cipni nalci cu mapti lo volmabru nalci lo bongu stura secau le nu lo cipni nalci cu se degji su'e ci da .iku'i loi volmabru degji cu preja tepa'a le nu loi cipni degji cu jonsi'u
Ho Chi Minh tcadu

ni'o la'o zoi **Ho Chi Minh tcadu** zoi cu vipsi jecta ne'i berti stuna vietnam .i le du'u so'u lo me la nu,iork. prenu cu xabju le snanu jecta cu rinka lo nu lo jecta cu fendi le galtu jecta ce le cnita jecta .i
loglan

la .**loglan.** goi ko'a cu runbau fi'e la .djeims.kuk.braun. ti'u 1955moi nanca .i ko'a lojbau gi'e krasi lo jbobau
najgenja

ni'o lo najgenja cu stagi lo genja la daukas.karotas. .i lo najgenja cu cidja lo remna .e lo danlu .i lo najgenja goi ko'a cu so'eroi narju .i ku'i zirpu je xunre je blabi je pelxu klesi cu zasti  .i la renonomunanc. detri lenu so'e ko'a pu se cupra la djunguos.
monZON

la'o zoi. **Monzón** .zoi. goi ko'a jecpaupau bu'u lo sangu'e gi'e pagbu la'o zoi. Huesca .zoi. noi gugypau .e la'o zoi. aragon
ractu

.i cmalu mabru la'o .ly. Leporidae .ly. noi se steci lo ka clani kerlo gi'e clani trixe tuple gi'e tordu rebla
kaizers.orkestras.

ni'o la .kaizers.orkestras. kulnrnorge zgigri fi lo zgiknroke .i la kaizers.orkestras. ra'i la stavanjers. poi zoi la .janov'ottsn. la .geir.zal. toi cfagau lo zgigri
sankt. paulos

ni'o la **sankt. paulos** goi ko'a zi'e no'u la razgu'e. i ko'a se xabju ji'i 11244369 prenu de'i le 2010moi.
konsepSION

ni'o la .**konsepSION**. no'u la'o sy. *Concepción* .goi ko'a cu tcadu fi la tciles .i 216061 remna ko'a xabju ca lo 2002moi 

* **[http://tools.wikimedia.de/~magnus/geo/geohack.php?language=en&params=36_46_22_S_73_03_47_W 36° 46' 22" S 73° 03' 47" W]**

## nandu kibypapri
* Concepcion.cl
* Commons:Concepción
pragas

la **pragas** no'u la'o bangrtceska **praha** bangrtceska goi ko'a cu raltca lo tcesk.zei gubyseltru

## 

Prag-3910-Hradschin-vom Petřín-Aussichtsturm-2008-gje.jpg
Prag-5780-Altstaedter Wasserwerk-Karlsbruecke von Sued-2008-gje.jpg
Prag-5930-Altstaedter Brueckenturm-2008-gje.jpg
Prag-5820-Karlsbruecke nach Sueden-Altstaedter Wasserwerk-2008-gje.jpg
Prag-2590-Naplavni-Eingang-2008-gje.jpg
Prag-2800-Vojtěšská-Kavarna-2008-gje.jpg
Prag-5230-Pulverturm-2008-gje.jpg
Prag-5300-vom Pulverturm-Nationalbank-Skulptur-2008-gje.jpg
Prag-5190-Jakobskirche-2008-gje.jpg
Prag-2970-U Kalicha-Karikatur-2008-gje.jpg
pixra liste loi valsi

lo dei liste pu'o mulno .i e'o sidju fi lo nu jmina fi ly .i ko  ly.
.i lo liste ba'o se fendi fi lo cnino liste lo pamoi lerfu

__NOTOC__

### [[A]]

File:Circaetus_gallicus_01.JPG|atkuila



### [[B]]

File:NGC_4414_(NASA-med).jpg|barda tarci bo girzu
File:Apricots.jpg|birkoku
File:Great_Comet_of_1882.jpg|bisycmaplini
File:Citrus_grandis_-_Honey_White.jpg|branimre



### [[C]]

File:Giant_Panda_2004-03-2.jpg|cionmau la barda
File:Ailurus_fulgens_RoterPanda_LesserPanda.jpg|cionmau la xunre
File:951_Gaspra.jpg|cmaplini
File:Gracie-rhs2005.jpg|cmaxi'a
File:Rostrata.jpg|curfi'e



### [[D]]

File:Tursiops truncatus 01.jpg|delfinu



### [[E]]

Image:Euro symbol.svg|evro



### [[F]]

File:Sa-fern.jpg|filcina
File:Plum_on_tree02.jpg|flaume
File:Fraises_DOF.jpg|fragari
Image:Raspberries05.jpg|frambesi



### [[G]]

File:Latimeria_chalumnae01.jpg|gombesa



### [[I]]

File:Jupiter.jpg|la .iupiter.



### [[K]]

File:Kangaroo1.jpg|kanguru
File:Corvus_corone_cornix_(Marek_Szczepanek).jpg|korvo



### [[M]]

File:Mango_and_cross_section_edit.jpg|mango
File:Mars_transparent.png|la .mars.
File:Mercury_in_color_-_Prockter07_centered.jpg|la .merkurios.
File:Babirusa0.jpg|mirlyxarju



### [[N]]

File:OrangeBloss_wb.jpg|najnimre
File:Neptune Voyager2 color calibrated.png|la .neptun.



### [[O]]

File:Noaa-walrus22.jpg|odbenu



### [[P]]

File:Lemon-edit1.jpg|pelnimre
File:Autumn_Red_peaches.jpg|persika
File:Dmitry Medvedev G8 summit 2011-7.jpeg|presidento
Image:Raccoon (Procyon lotor) 2.jpg|prokioni



### [[R]]

File:Blacksquirrelrev.jpg|ricyratcu
File:Backyard_limes.jpg|ri'ornimre
File:Cherry Stella444.jpg|rutrceraso
File:Kokosnuss-Coconut.jpg|rutrkoko
File:Carica_papaya_-_papaya_-_var-tropical_dwarf_papaya_-_desc-fruit.jpg|rutrpaupau
File:Pineapple1.JPG|rutrxananase



### [[S]]

File:Saturn_during_Equinox.jpg|la .saturn.
Image:Porte musc perspective 5.jpg|sedbo'u
File:Solar_planets.jpg|solri ciste
File:Chamomile_flowers.jpg|spatrkamomili
Image:Ressort de compression.jpg|sprujina
Image:stomach.amedd.jpg|stomaxu



### [[T]]

File:Badger-badger.jpg|takside
File:South_Djoum_Chimp.jpg|tcimpazi
File:Junior-Jaguar-Belize-Zoo.jpg|tirxrponka
Image:ACJziegfeld cake.jpg|titnanba
Image:Trombone.svg|trombone



### [[U]]

File:Uranus2.jpg|la .uranos.



### [[V]]

File:Close up grapes.jpg|vanjba
Image:Pelean Eruption-numbers.svg|vulkano
la cabna cedra

la cabna cedra goi cycy cu tadji le nu cmegau lei detri gi'e dunli le detytadji co la xriso cedra poi selfi'i la .di,onisiys .eksiguys.
paltoga

la **paltoga**. goi ko'a cu cmalu tcadu fo le nanstuna pagbu be la .rukygu'e. .i ne'i ko'a cu remlai li 295